Document ID: /roh_data/filtered/fineweb-2-filterrobots_roh.jsonl.gz/35729

Corine Mauch pretenda dal chantun Turitg d’extender l’obligatori da mascras sin bajetgs publics e butias. La regenza haja prendì enconuschientscha da quai, dentant n’haja ella anc betg reagì – cuntrari a las citads da Genevra e da Basilea.
Er Berna pondereschia da rinforzar las mesiras da protecziun. Perquai stoppia uss er Turitg reagir tant pli spert per che la situaziun n’escaleschia betg – uschia Mauch. Nagin na profiteschia, sche Turitg valia tuttenina sco territori da risico. Nagin na veglia che dapli persunas stoppian ir en quarantina. Ed er las interpresas patissan dad in tal svilup.